शनिवार को मंडपा में बिजली के खंभे के पास कई बच्चे खेल रहे थे। किशोर खंभे पर करंट उतरने से बेखबर थे। सुबह करीब 10:30 बजे खेल के दौरान सुहेल (8) खंभे से जा टकराया और उसे करंट लग गया। बच्चे को खंभे पर तड़पता देख वहां से गुजर रही महरू ननिशा सुहेल से लिपट गई और उसे खंभे से छुड़ाने का प्रयास करने लगी। इससे सुहेल और महरूननिशा बुरी तरह झुलस गईं। शराफत और एक अन्य करंट की चपेट में आने से मामूली रूप से झुलस गए। हादसे के बाद ग्रामीण मौके पर पहुंचे और किसी तरह महिला और किशोर को खंभे से अलग किया। ग्रामीण बाद में चारों को सिकंदराबाद निजी अस्पताल में ले आए। गंभीर हालत के चलते सुहेल और महरूननिशा को अस्पताल में भर्ती करना पड़ा। महिला एवं किशोर की हालत नाजुक बताई गई है। डाक्टरों के मुताबिक महरूननिशा का शरीर कई जगह से जल चुका है। ग्रामीणों ने पावर कारपोरेशन पर लापरवाही बरतने का आरोप लगाते हुए बताया कि पावर अफसरों को कई बार मामले से अवगत कराया गया मगर व्यवस्था में सुधार आज तक नहीं हुआ। खंभे पर पहले भी कई हादसे हो चुके हैं।